מדינת ישראל
משרד החינוך 
אגף בכיר, תפעול רכש ולוגיסטיקה
	אגף רכש מכרזים והתקשרויות	
15 אוקטובר 2026
מכרז מס' 21/8.2026 : לפיתוח תשתיות מחקר ופיתוח (מו"פ) ליזמות וחדשנות במערכת החינוך
הבהרה מס' 3

להלן התשובות לשאלות ההבהרה שנשאלו:
	 סידורי
	מס' הסעיף אליו מתייחסת השאלה
	עמוד
	שאלת  המציע
	תשובה

	1. 
	4.3.5.5
	41
	"סטודיו קטן בהיקף של 200-500 יזמים", "סטודיו בינוני בהיקף של 500-1000 יזמים", "סטודיו גדול בהיקף של 1000-1500 יזמים"
הטווחים שנקבעו רחבים מאוד.  הפער משפיע ישירות על עלויות הביצוע (מקום, היקף מנחים, מנטורים, לוגיסטיקה והפקה).  לאור זאת, נבקש מהוועדה לצמצם את הטווחים ולקבוע מדרגות היקף נוספות, כך שהצעת המחיר תשקף את היקף הפעילות בפועל.
	אין שינוי במסמכי המכרז. לא ניתן לשנות את הטווחים שנקבעו.

	2. 
	4.3.5.5
	41
	"סטודיו קטן בהיקף של 200-500 יזמים", "סטודיו בינוני בהיקף של 500-1000 יזמים", "סטודיו גדול בהיקף של 1000-1500 יזמים"
הטווחים שנקבעו בסעיף חופפים בגבולותיהם: סטודיו בהיקף של 500 יזמים נכלל הן בהיקף הקטן והן בהיקף הבינוני, וסטודיו בהיקף של 1,000 יזמים נכלל הן בהיקף הבינוני והן בהיקף הגדול. אנא תיקונכם/הבהרתכם. 
	סטודיו בינוני יהיה בהיקף של 501-1000 יזמים וסטודיו גדול יהיה בהיקף של 1001-1500 יזמים.

	3. 
	4.3.5.5
	41
	נבקש הבהרה אודות פיתוח תוכן הסטודיו – 
1. אנו מבינים שהספק ידרש לפתח מספר מצומצם של תבניות תוכן שישמשו את כלל המפגשים (46 מפגשים)? 
2. כמה תבניות תוכן על הספק לפתח עבור 46 מפגשים?
	מעיון בסעיף 4.3.5.5 השאלה אינה ברורה. כל שכן, לא ברור כיצד בוצע החישוב של 46 מפגשים.  
על הספק לפתח את התוכן בהתאם לדרישות הסעיף.

	4. 
	4.3.5.5.2.1.3
	43
	בסעיף נדרש הספק ללוות בניית תוכנית שיווקית, לתכנן ולהפיק תכנים, להפיק טיוטות של פוסטים, באנרים וסרטוני שיווק, וכן לטפל בתקציב לשיווק ממומן ושיתופי פעולה עם משפיענים. מנוסח הסעיף לא ברור מי נושא בעלויות הרכש עצמן.
לאור השפעתה המהותית של הסוגיה על התמחור, ולשם הבטחת שוויון בין המציעים, נבקש:
1. לאשר שתפקיד הספק הוא לתכנן, ללוות ולנהל את תהליך השיווק והפרסום, ושהעלויות הישירות של רכישת מדיה, תשלום למשפיענים והפקת חומרי פרסום ימומנו על ידי המשרד ולא ייכללו בהצעת המחיר.
2. ככל שהמציע נדרש לכלול עלויות אלו בהצעת המחיר - נבקש לקבל תכולה ברורה של כל נושא השיווק לשם שוויון בין המציעים. 
ככל שהמציע נדרש לכלול עלויות אלו בהצעת המחיר, נבקש לציין שמחירי המקסימום שנקבעו למפגשי הסטודיו אינם מאפשרים לכסות עלויות אלו בנוסף לעלויות האחרות בהן נושא הספק, ולכן נבקש להעלות אותם בהתאם.
	1. על פי סעיף 4.3.5.5.2.1.3.2 הספק נדרש לבצע: 
"תכנון והפקת תכנים, הפקת טיוטות של פוסטים, באנרים וסרטוני שיווק, תקציב לשיווק ממומן ושיתופי פעולה עם משפיענים לקידום הסטודיו באישור המשרד והכל בהתאם להנחיות והכללים החלים על המשרד."
2. הספק יישא במלוא העלויות עבור ביצוע פעולות אלה ועל המציע לתמחר ביצוע מלוא הפעולות האמורות לעיל בהתאם לשיקול דעתו ובכפוף למחיר המקסימום. 


	5. 
	4.3.5.5.2.1.2.1
	43
	"אפיון ותכנון מבנה התשתית הטכנולוגית..." – האם הספק רק מאפיין ומתכנן או שגם מפתח על חשבונו את התשתית? לשם שוויון בין המציעים, נודה לתשובתכם. 
	
הספק נדרש להקים ולתפעל את המערכת הטכנולוגית המלווה לפי המאפיינים הנדרשים.

	6. 
	4.3.5.5.2.1.4.1
	43
	"איתור מקום מתאים לקיום הסטודיו" – 
1. האם הספק מאתר והמשרד מממן את שכירות המבנה?  מאחר וסוגיה זו אינה כתובה במפורש והינה קריטית לתמחור– נודה לתשובתכם. 
2. במידה והספק נדרש לכלול את שכירות המקום בהצעת המחיר, נבקש לציין שמחירי המקסימום שנקבעו לכל היקף אינם מאפשרים לכסות עלויות אלו בנוסף ליתר העלויות, ולכן נבקש להעלות אותם בהתאם. 
	1. על הספק לאתר מקום בלבד ולא לשאת בעלות שכירתו. 
2. לאור האמור לעיל, אין שינוי במחיר המקסימום.

	7. 
	4.3.5.5.2.1.4.2
	43
	"ניהול לוגיסטי של הסטודיו – לרבות מיתוג ועיצוב המקום, תשתיות חשמל, אינטרנט והגברה"  - נבקש להבהיר אם תפקיד הספק הוא לנהל ולתאם את הלוגיסטיקה בלבד, ואם עלויות המיתוג, עיצוב המקום, תשתיות החשמל והאינטרנט ומערכות ההגברה ימומנו על ידי המשרד ולא ייכללו בהצעת המחיר.
	הספק נדרש לכלול גם את עלויות הביצוע של כלל התכולות הלוגיסטיות כפי שמפורטות בסעיף. 

	8. 
	4.3.5.5.2.1.4.3
	43
	"חומרי עבודה, ערכות יזמות, כלי כתיבה, לוחות כתיבה, משטחי הצגה, מקרנים ומסכים לתצוגה" – האם הוצאות אלו הן במימון הספק? 
	כל האמור בסעיף זה באחריות הספק וכחלק מהוצאות הספק עבור ביצוע הפעילות. 

	9. 
	4.3.5.5
	41
	ככל שהספק נדרש לממן את שכירות מקום הסטודיו, את הוצאות השיווק והפרסום ואת כלל הציוד הנלווה - וזאת בנוסף לכוח האדם הנדרש, לדרישות ההפעלה, לפיתוח ולניתוח הנתונים ולליווי התפוקה לאורך ארבעה חודשים עד השלמת אבני הדרך - נבקש להעלות את מחירי המקסימום שנקבעו להפעלת מפגשי הסטודיו, שכן המחירים אינם מכסים את עלויות הספק.
	
הספק נדרש לאתר את המקום ולבצע את יתר הפעולות הנדרשות. אין שינוי במחיר המקסימום. 

	10. 
	4.3.5.5
	41
	אנא אישורכם  כי במקרה שהסטודיו יתקיים עבור בית ספר / רשות ניתן יהיה לקיים את יום הסטודיו במרחב הבית ספרי בכפוף לאישור הגורמים הרלבנטיים.
	יש לקיים את יום הסטודיו במקום שמדבר את שפת היזמות והחדשנות ותואם את האווירה שאנו רוצים לצקת ולכן קיום אירוע במרחב הבית ספרי יתאפשר רק אם לבית הספר קיים מתחם בעל מאפיינים דומים ובאישור נקודתי של המשרד.

	11. 
	4.3.5.5.2.1.3.2
	43
	ככל שהוצאות השיווק והפרסום חלות על הספק – 
נבקש לאשר כי בתוכנית העבודה של סטודיו שנדרשים בו שיווק ממומן ושיתופי פעולה עם משפיענים, תוגדר מראש רשימת משפיענים שתוצע על ידי הספק, ומתוכה ייבחרו המשפיענים. יצוין כי עלות ההתקשרות עם משפיענים עשויה להגיע למאות אלפי שקלים, ולהביא לחריגה משמעותית מהתקציב
	תינתן לספק האפשרות להציע רשימת משפיענים אשר מתוכה ייבחרו המשפיענים. יודגש כי הבחירה במשפיענ/ים תהיה בכפוף לאישור מנהל הפעילות מטעם המשרד וכי הספק יישא בעלותם.

	12. 
	4.3.5.6
	47
	"הליך מצומצם, בהיקף של 200-1000 קבוצות יזמים, והליך רחב בהיקף של 1000-2000 קבוצות יזמים"
1. הטווחים שנקבעו רחבים מאוד. הפער משפיע ישירות על עלויות הביצוע. לאור זאת, נבקש מהוועדה לצמצם את הטווחים ולקבוע מדרגות היקף נוספות, כך שהצעת המחיר תשקף את היקף הפעילות בפועל.
2. הטווחים שנקבעו בסעיף חופפים בגבולותיהם: הליך בהיקף של 1,000 קבוצות יזמים נכלל הן בהליך המצומצם והן בהליך הרחב. אנא תיקונכם/הבהרתכם. 
	1. הבקשה נדחית. לא יבוצע שינוי לטווחים.
2. ראו התיקון שבוצע במענה לשאלה 2 לגבולות ההיקפים.


	13. 
	4.3.5.6.2.4
	47
	1. מי אחראי על איתור ומימון המקום? האם המשרד או הספק? 
2. האם כלל העלויות הנדרשות לפי הסעיף - לרבות המקום, התשתיות, עזרי ההצגה, השידור והפרסים -  חלות על הספק?
	1. ראו תשובה לשאלה 6, הספק יהיה אחראי על איתור המקום בלבד.
2. ראו תשובה לשאלה 7, הספק יישא במלוא עלויות אלה.

	14. 
	4.3.5.6.2.2.6
	49
	אנא אשרו כי בתוכנית עבודה להליך יזמות שיש בה צורך בעבודה עם תקציב שיווק ממומן ושיתוף פעולה עם משפיענים,  תוגדר מראש רשימת משפיענים שתינתן ע"י הספק, מתוכה ניתן יהיה לבחור  משפיענים. 
	רשימת המשפיענים תאושר בהליך המפורט במענה לשאלה 11 לעיל.

	15. 
	4.3.5.7
	51
	אנא אשרו כי גבולות הגזרה של מערך התמיכה במשתתפי הפיילוט יוגדר מראש בכל תוכנית עבודה. למען הסר ספק נבקש לאשר שהתמיכה תינתן בצד הטכני בלבד ולא בעולמות הפדגוגיים, ושתמיכה בכל נושא שאינו קשור לטכנולוגיה עצמה ייתן על-ידי גורם מוסמך מטעם המשרד או מי מטעמו.
	 מערך התמיכה שבאחריות הספק הוא טכנולוגי-תפעולי: העמדת הכלים ותפעולם, פתרון תקלות, סיוע בהתחברות לכלים ותמיכה שוטפת במשתמשי הקצה, וכן הדרכה והטמעה של אופן השימוש בכלים (סעיפים 4.3.5.7.1.5, 4.3.5.7.3.2–4.3.5.7.3.3, 4.3.5.7.4.2).
הספק אינו נדרש להנחיה או לליווי פדגוגי בתכני הלמידה, ואלה יינתנו על ידי המשרד או מי מטעמו. עם זאת, הספק יאסוף משוב מהשדה ויכלול במסמך המסכם ממצאים והמלצות ליישום פדגוגי ולהטמעה מערכתית (מבנה המסמך פרק 8 בסעיף 4.3.5.7.5.2).

	16. 
	4.3.5.7.1.4
	52
	אנא אישורכם כי מערך ההדרכה יינתן כברירת מחדל באופן מקוון.
	לא מאושר. אופן מתן ההדרכה: מקוון, פרונטלי או היברידי ייקבע על ידי המשרד בהתאמה לקהלי היעד, ויפורט בהזמנת העבודה (סעיפים 4.3.5.7.3.3, 4.3.5.7.4.2.3).

	17. 
	4.3.5.7.1.4
	52
	1. נבקש להבהיר שהספק יקבל תמורה בגין  אספקת רישיון עבור כמות המשתתפים שהמשרד ביקש בפיילוט ולא עבור כמות המשתתפים בפועל. יש לציין שבקשה זו נובעת מכך  שהספק רוכש רישיונות עבור משתתפים ספציפיים ולא ניתן להמיר את הרישיונות עבור משתתפים אחרים.  
2. נבקש שעבור כל רישיון נוסף שיידרש, יקבל הספק תמורה, שכן הספק אינו יכול לעשות העברה של רישיון בין משתתפים. אנא אישורכם. 
	1. מאושר, בכפוף לאמור להלן: התמורה בגין רכיב הרישוי תשולם לפי מספר הרישיונות שנקבע בהזמנת העבודה, שסופקו בפועל והוקצו למשתמשים שאושרו (סעיפים 4.3.5.7.4.1.2, 4.3.5.7.6.2), ולא לפי היקף השימוש בפועל, ובלבד שהספק דיווח על נתוני השימוש והנשירה כנדרש (סעיף 4.3.5.7.4.3.2).
2. רישיונות נוספים מעבר לכמות שנקבעה בהזמנת העבודה יסופקו רק באישור מראש ובכתב של המשרד (סעיף 4.3.5.7.2.3), ותשולם בגינם תמורה לפי מחיר הרישיון שהוצע, באופן יחסי למספר חודשי הפעילות שנותרו בשנת הפיילוט (סעיף 4.3.5.7.8.2).

	18. 
	4.3.5.7.3.7
	54
	אנא אישורכם כי בסעיף "תשתיות מחשוב" לא יידרש הספק לספק חומרת קצה מסוג מחשב/ טאבלט/ מחשב נייד.
	מאושר. רכיב "תשתיות מחשוב" כולל רישיונות, שירותי ענן ואחסון מאובטח, אבטחת מידע, ניהול הרשאות ותחזוקה שוטפת (סעיף 4.3.5.7.3.7), ואינו כולל אספקת ציוד קצה ו/או הקמה או פיתוח של מערכת.
עם זאת, הספק נדרש למפות את מוכנות ציוד הקצה במוסדות המשתתפים ולהציג את הפערים לטיפול (סעיף 4.3.5.7.4.1.1), ולתעד במסמך המסכם חסמים ותקלות הנוגעים לציוד קצה (מבנה המסמך פרקים 2–3 בסעיף 4.3.5.7.5.2).

	19. 
	נספח ב1 – הצעת מחיר
	27
	מאחר ולספק יש יותר הוצאות ב"הליך יזמות רחב", נבקש להעלות את הסכום המקסימאלי של "הליך יזמות רחב" שכעת הוא שווה ערך לסכום המקסימאלי של "הליך יזמות מצומצם"
	תעריף מקסימום עבור תהליך יזמות רחב יתוקן ל 2,662,000 על מנת לתת ביטוי לפערים בתשומות הנדרשות. 

	20. 
	4.3.5.7.1.5
	52
	בסעיף נקבע כי "הכלים, הפלטפורמות והרישיונות הנדרשים לכל חבילה שנתית יוצעו על ידי הספק", ומנגד כי "תפוקה זו אינה כוללת ביצוע סקר שוק, פרסום קול קורא ובחירת מוצרים". כדי להציע כלים, הספק נדרש בפועל לבחון את השוק ולבחור מוצרים. לפיכך נבקש להבהיר את חלוקת האחריות בין הספק למשרד:
1. מי מזהה ובוחר את הכלים והפלטפורמות שייבחנו בפיילוט - המשרד או הספק?
2. מאחר שמחיר הרישיון תלוי בכלי שייבחר, ובשלב הגשת ההצעה הכלי אינו ידוע, נבקש להבהיר כיצד יש לתמחר את "מחיר לאספקת רישיון אחד עבור הפיילוט"
	1.ההחלטה על הכלים והפלטפורמות שייבחנו בפיילוט נתונה למשרד (סעיפים 4.3.5.7.1.3, 4.3.5.7.1.5). הספק רשאי להציע כלים, והמשרד יאשרם ויפרטם בהזמנת העבודה. הספק אינו נדרש לבצע סקר שוק, לפרסם קול קורא או לבחור מוצרים; תפקידו הוא אספקת הרישיונות שאושרו, העמדתם ותפעולם, וכן תמיכה, הדרכה, תיעוד והפקת המסמך המסכם (סעיף 4.3.5.7.1.5).
2.מחיר הרישיון יוגש כמחיר אחיד לרישיון פעיל לחודש לתלמיד, שאינו תלוי בכלי שייבחר, וכולל את כלל עלויות הרכישה, ההעמדה והתפעול של הרישיון (סעיפים 4.3.5.7.8.2–4.3.5.7.8.3).

	21. 
	4.3.5.7.1.5 
	52
	לפי סעיף 4.3.5.7.1.5, הכלים והפלטפורמות לכל פיילוט יאושרו על ידי המשרד. בסעיף 4.3.5.7.1.2 נקבע כי עליהם לעמוד בהוראות הדין, ובכלל זה חוק הגנת הפרטיות ותקנותיו, חוזרי מנכ"ל והנחיות אגף אבטחת מידע. נבקש להבהיר – 
1.  מה נדרש מהספק כאשר המשרד מבקש לכלול בפיילוט כלי שאינו מאושר לשימוש לפי תקינת המשרד? 
2. במקרה כזה, האם הספק אחראי להליך האישור, ואם כן, מי נושא בעלויותיו?
	המשרד אחראי על אישור הכלים.

	22. 
	4.3.5.7.4.1.1
	54
	"מיפוי מוכנות תשתיתית של המוסדות המשתתפים...והצגת פערים לטיפול" - 
1. מי בוחר את המוסדות שישתתפו בפיילוט?
2. האם המיפוי יתבסס על נתונים שימסרו המוסדות, או שהספק נדרש לבצע בדיקה בפועל בכל מוסד?
3. האם תפקיד הספק הוא לזהות את הפערים ולהציגם, בעוד שהטיפול בהם באחריות המשרד והמוסדות?
4. מה נדרש מהספק כאשר במהלך הפיילוט מתגלה פער בין נתוני המיפוי למצב בפועל?
	1. הספק יידרש להמלצות באיזה מהמוסדות לבחור  עפ"י הקריטריונים שנקבעו על ידי המשרד.
2.  נתונים שימסרו ע"י המוסדות למעט מקרים חריגים בהם תדרש בדיקה נוספת
3. כן.
4. לעדכן את המשרד באופן מיידי.

	23. 
	4.3.5.7.4.2.1
	54
	"עדכוני גרסה" 
האם הפיילוטים עשויים לכלול מוצרים שאינם בשלים, והספק יידרש לבצע יחד עם יצרן הכלי עבודת פיתוח והתאמה לצורכי המשרד?
	 התפוקה אינה כוללת עבודת פיתוח או התאמה של הכלים. "עדכוני גרסה" משמעם הבטחת התקנתם והחלתם של עדכונים שמפרסם יצרן הכלי, ותיאום מולו לצורך פתרון תקלות, לאורך שנת הפיילוט (סעיפים 4.3.5.7.1.5, 4.3.5.7.4.2.1).
הפיילוט עשוי לכלול כלים ברמות בשלות שונות, ותכליתו לבחון את תפקודם בשטח (סעיף 4.3.5.7.1.1). רכיבים שלא פעלו או פעלו באופן חלקי יתועדו וינותחו במסמך המסכם (פרק 5 בסעיף 4.3.5.7.5.2).

	24. 
	4.3.5.7.6.3
	57
	הפיילוטים עשויים לכלול מגוון רחב של כלים, השונים זה מזה בסוג הטכנולוגיה, ברמת הבשלות, במיקום היצרן ובהיקף הפעילות, וכל אלה משפיעים ישירות על אופן מתן השירות. 
לאור זאת, נבקש לאשר כי רמת השירות, לרבות זמני התגובה והפתרון, נוהלי האסקלציה ודרכי הפתרון, תוגדר בהזמנת העבודה של כל פיילוט, בהתאם לאופיו.
	רמת השירות, לרבות זמני התגובה והפתרון, תיקבע עם המשרד בהתאם למערכת ולצורך בשטח, ותפורט בהזמנת העבודה של כל פיילוט. ככל שלא נקבע אחרת בהזמנת העבודה, תחול ברירת המחדל: טיפול עד תום יום הלימודים שבו התגלתה התקלה, וככל שהתגלתה לאחר השעה 14:00  עד תום יום הלימודים העוקב (סעיף 4.3.5.7.6.3).
נוהלי האסקלציה ומנגנון הדיווח יוגדרו בתכנית העבודה השנתית (סעיף 4.3.5.7.4.1.4). בכל מקרה יחולו חובת הדיווח המיידי למשרד על אירועים מהותיים (סעיף 4.3.5.7.4.3.4) והחובה לתעד את כלל הקריאות ביומן התקלות (סעיף 4.3.5.7.4.3.1).

	25. 
	4.3.5.7.8.1
	57
	"רישוי משתמש" נכלל גם בתוספת לכל תלמיד במעטפת השירות (סעיף 4.3.5.7.8.1) וגם ברכיב הרישוי הנפרד (סעיף 4.3.5.7.8.2). אנא תיקונכם/הבהרתכם.
	עלות הרישיונות תתומחר אך ורק ברכיב הרישוי (סעיף 4.3.5.7.8.2)

	26. 
	4.3.5.7.8.1
	57
	"תוספת לכל מוסד" ו"תוספת לכל תלמיד"
1. נבקש להבהיר למה הכוונה ב"תוספת לכל מוסד" וב"תוספת לכל תלמיד": האם מדובר בפירוט הפעילויות שהספק נדרש לבצע עבור כל מוסד ועבור כל תלמיד במסגרת הפיילוט, שעלותן נכללת במחיר לאספקת מסמך מסכם פיילוט טכנולוגי, או ברכיבי תשלום נוספים שיש לתמחר?
2.  ככל שמדובר ברכיבי תשלום, נבקש להבהיר כיצד יש לתמחר אותם, שכן אין להם שורה בטופס הצעת המחיר
	הרכיבים "תוספת לכל מוסד" ו"תוספת לכל תלמיד" מפרטים את הפעילויות הנדרשות מהספק לכל מוסד ולכל תלמיד בפיילוט, ואינם שורות תשלום נפרדות.
עלותם כלולה במחיר שיוגש בשורה 10 בטופס הצעת המחיר, "מחיר לאספקת מסמך מסכם פיילוט טכנולוגי", המהווה את מחיר מעטפת השירות לפיילוט מלא של 3,600 תלמידים ב-18 מוסדות (סעיפים 4.3.5.7.8.1, 4.3.5.7.8.3). 

	27. 
	4.3.5.7.8.1

	57
	בסעיף 4.3.5.7.2.2 נקבע כי "התמורה נגזרת מנוסחת מעטפת השירות ומרכיב הרישוי בלבד", וכי ההרכב בפועל ייקבע על ידי המשרד בהזמנת העבודה. בסעיף 4.3.5.7.8.1 פורטו רכיבי מעטפת השירות: רכיב קבוע לפיילוט, תוספת לכל מוסד ותוספת לכל תלמיד, ולצידם שורת "מעטפת לפיילוט מלא" של 3,600 תלמידים ב־18 מוסדות. עם זאת, לא נקבעה נוסחה לחישוב המעטפת לפי רכיבים אלה. בטופס הצעת המחיר נקבעה לפיילוט שורה אחת בלבד, "מחיר לאספקת מסמך מסכם פיילוט טכנולוגי", ובמסגרתה נדרש הספק לכלול את כל הנדרש לאספקת התפוקה. לפיכך הצעת המחיר היא מחיר אחיד שאינו נגזר מנוסחה, והבסיס היחיד לתמחורה הוא היקף הפיילוט המלא: 3,600 תלמידים ב - 18 מוסדות.
לאור זאת, נבקש להבהיר כיצד תחושב התמורה כאשר ההרכב שייקבע בהזמנת העבודה שונה מהיקף זה:
1. כאשר מספר המוסדות או מספר התלמידים יהיה נמוך מ - 18 מוסדות או מ – 3,600 תלמידים, האם התמורה תופחת, ואם כן, לפי איזה מנגנון?
2. כאשר מספר המוסדות או מספר התלמידים יהיה גבוה מהיקף זה, האם תשולם תוספת, ואם כן, כיצד תחושב?
	הספק יקבל את אותו התגמול בגין רכיב זה ללא תלות בכמות התלמידים או המוסדות.
מספר התלמידים והמוסדות נרשם על מנת לספק מידע למציעים ואינו מחייב.

	28. 
	4.3.5.7.11.2
	69
	נבקש להבהיר כי אין הספק אחראי על אישורי הורים עבור תלמידים בכל הנוגע להשתתפות בפיילוט/שימוש בכלי בינה מלאכותית/כל אישור הורים אחר.
	קבלת הסכמת ההורים להשתתפות תלמידים בפיילוט ולשימוש בכלים, לרבות כלים משולבי בינה מלאכותית, תתבצע על ידי המשרד ומוסדות החינוך בהתאם לחוזרי המנכ"ל ולהוראות הדין (סעיף 4.3.5.7.1.2), יחד עם זאת  יעביר הספק למשרד, לפי דרישתו, את המידע הנדרש על הכלים לצורך הכנת מסמכי ההסכמה (בין היתר: סוגי המידע הנאסף, מטרות העיבוד ומקום האחסון);

	29. 
	15.15.1
	76
	"על המציע  להציג מסמך בהיקף של 3-5 עמודים..."
במחוון שפורסם למכרז, תחת "משימה למציע – תפיסת מו"פ מקדם בינה מלאכותית בחינוך", נכלל תת קריטריון לניקוד (משקל 20%) שבו נכתב: "הרעיונות מוצגים בצורה בהירה. מייצגת אינטגרציה של מקורות על פי כללי כתיבה אקדמיים...". כללי הכתיבה האקדמית מחייבים הצגת רשימת מקורות, לפיכך נבקש לאשר כי רשימת המקורות תוגש בנוסף ל- 5 העמודים, ואינה חלק מהם.  נבקש להבהיר שמגבלת ההיקף של עד 5 עמודים חלה על גוף המסמך בלבד, ורשימת המקורות תצורף מעבר לכך, בעמודים נפרדים בסוף המסמך, ולא תיספר במניין העמודים.
	רשימת המקורות תהיה בנוסף לחמשת העמודים.

	30. 
	נספח ב1 – הצעת מחיר שורות 22-24
סעיף 4.3.5.5

	41 + עמ' 27 בחוברת ההצעה

	נבקש להביא לידיעת המשרד כי לאחר בדיקה מקיפה של הנתונים, מחירי המקסימום שנקבעו לתפוקות הסטודיו, בכל שלושת ההיקפים, הם הפסדיים, ואינם מאפשרים להגיש הצעת מחיר לסעיפים אלה.
זאת ככל שהספק הזוכה אחראי למימון כלל הרכיבים המפורטים בתפוקה, ובכללם:
· משאבי כוח אדם
· שכירת מקום
· פיתוח מערכי סדנאות וערכות למידה
· תשתית טכנולוגית
· שיווק ופרסום
· תחנות עבודה וחומרי עבודה
מחירי המקסימום לתפוקת הסטודיו הם 139,000 ₪ לסטודיו קטן (200–500 משתתפים), 166,000 ₪ לסטודיו בינוני (500–1,000 משתתפים) ו-192,000 ₪ לסטודיו גדול (1,000–1,500 משתתפים).
התמורה משולמת לפי סטודיו ולא לפי משתתף, והמשרד רשאי להזמין סטודיו ברף העליון של כל טווח, נתון שמשפיע על תמחור המציע. 
במכרז 18/7.2026 "ישראל ריאלית", שפורסם על ידי המשרד, נקבעו מחירי מקסימום לתפוקה דומה במהותה, "יום שיא" (סעיף 4.6.7). 
בהשוואה לפי הרף העליון:
· סטודיו קטן: מיועד לעד 500 משתתפים ומתומחר ב-139,000 ₪ במכרז שבנדון. במכרז "ישראל ריאלית", יום שיא של עד 300 משתתפים בלבד מתומחר ב-111,500 ₪. אירוע של 500 משתתפים נכלל שם כבר במדרגה של יום שיא גדול, שמתומחר ב-691,000 ₪.
· סטודיו בינוני: מיועד לעד 1,000 משתתפים ומתומחר ב-166,000 ₪ במכרז שבנדון. במכרז "ישראל ריאלית", יום שיא של עד 1,000 משתתפים מתומחר ב-691,000 ₪, כלומר פי 4.2.
· סטודיו גדול: מיועד לעד 1,500 משתתפים ומתומחר ב-192,000 ₪ במכרז שבנדון. במכרז "ישראל ריאלית", יום שיא של עד 1,000 משתתפים בלבד מתומחר ב-691,000 ₪, יותר מפי 3.5.
ליבת שתי התפוקות זהה: אירוע מרוכז של יום אחד, עבודה בקבוצות, מנטורים וסדנאות. בשתיהן נדרשים גם מקום, הפקה, הגברה, תשתיות, חומרי עבודה ועוד.
אנו ערים לכך שיום השיא כולל רכיבים שאינם נדרשים בסטודיו, עם זאת, רכיבים אלה אינם מסבירים פערים בסדר גודל כזה, שמגיעים לכ- 500,000 ₪ לאירוע. זאת ועוד, הסטודיו מיועד ליותר משתתפים בכל אחד מההיקפים, וכולל רכיבים ייחודיים שאינם נדרשים ביום השיא (סרטונים בכמה שפות, שיווק מממן ושיתופי פעולה עם משפיענים, דו"ח ניתוח מתמטי ומצגת, פיתוח מערכי סדנאות וערכות למידה בעברית וערבית ועוד). 
לאור האמור:
1.  מאחר שמחירי המקסימום שנקבעו לתפוקת הסטודיו הם הפסדיים באופן ניכר לאור הדרישות בתפוקה, וזאת בכל שלושת ההיקפים, נבקש להעלות אותם באופן משמעותי.  
2. נבקש שמחירי המקסימום ישקפו את מספר המשתתפים המרבי בכל טווח. לחלופין, נבקש לקבוע תמחור מודולרי לפי מספר המשתתפים בפועל. הטווחים שנקבעו רחבים מדי (200–500, 500–1,000 ו-1,000–1,500 משתתפים).
נבקש להבהיר במפורש האם כלל עלויות ההפקה ממומנות על ידי המציע, או שחלק מהתשומות (ואילו) ימומנו או יסופקו על ידי המשרד.
	אין שינוי במחירי המקסימום שנקבעו לתפוקת הסטודיו (ראו תשובה לשאלה 9).
תפוקת "יום שיא" במכרז 18/7.2026 אינה זהה במהותה לתפוקת הסטודיו, ואין ללמוד ממחירי המקסימום שנקבעו לה על מחירי המקסימום בתפוקה זו. 
התמורה משולמת לפי סטודיו בהתאם להיקף שנקבע בהזמנת העבודה, ולא לפי משתתף. לא ייקבע תמחור מודולרי ולא יבוצע שינוי בטווחים, למעט תיקון גבולות ההיקפים כמפורט בתשובה לשאלה 2 (ראו תשובה לשאלה 1). המציע יתמחר את התפוקה לפי שיקול דעתו ובכפוף למחיר המקסימום.

	31. 
	4.3.5.6
15.10.3.5.8+15.10.3.5.9
	46
75-76
	מחיר המקסימום להליך יזמות מצומצם (200 עד 1,000 קבוצות יזמים) ולהליך יזמות רחב (1,000 עד 2,000 קבוצות יזמים) זהה: 2,420,000 ₪ לכל אחד.
במכרז 18/7.2026 "ישראל ריאלית", שפורסם על ידי המשרד, נקבע לתפוקה דומה במהותה, "תחרות בקנה מידה ארצי" (סעיף 4.6.8), מחיר מקסימום של 4,000,000 ₪ ומחיר מינימום של 3,000,000 ₪. 
מחיר המקסימום להליך היזמות במכרז שבנדון נמוך ב - 1,580,000 ₪ ממחיר המקסימום שקבע המשרד לתחרות הארצית ב"ישראל ריאלית", ונמוך אף ממחיר המינימום שקבע לה. זאת אף שהליך היזמות במכרז זה כולל דרישות שאינן נדרשות בתחרות במכרז "ישראל ריאלית", לרבות - 
· 10 אירועי גמר (9 מחוזיים וגמר ארצי אחד), לעומת אירוע גמר אחד.
· ליווי של כל קבוצות היזמים על ידי מנטורים כבר בשלב הראשון.
· פיתוח שפה עיצובית וספר מותג, ערכות למידה, סרטונים ווובינרים בעברית ובערבית, ניהול סושיאל, עבודה עם משפיענים, שיווק ממומן ותקנון משפטי. 
נוסף על כך, ההליך הרחב מיועד לעד 2,000 קבוצות יזמים, פי 2 מהרף העליון של ההליך המצומצם, ובכל זאת נקבע לו אותו מחיר מקסימום.
לאור האמור, נבקש:
1. להשוות את מחיר המקסימום להליך יזמות מצומצם, לכל הפחות, למחיר המקסימום שקבע המשרד לתחרות הארצית במכרז "ישראל ריאלית" (4,000,000 ₪).
2. לקבוע להליך יזמות רחב מחיר מקסימום גבוה משמעותית ממחיר ההליך המצומצם, שישקף את היקפו.
	ראו תשובה לשאלה 19: מחיר המקסימום להליך יזמות רחב תוקן ל-2,662,000 ₪, כדי לתת ביטוי לפערים בתשומות הנדרשות. טופס הצעת המחיר (שורה 26) וגיליון המחוון יתוקנו בהתאם. מחיר המקסימום להליך יזמות מצומצם נותר ללא שינוי.
תפוקת "תחרות בקנה מידה ארצי" במכרז 18/7.2026 אינה זהה במהותה להליך היזמות, ואין ללמוד ממחירי המקסימום והמינימום שנקבעו לה על מחירי המקסימום בתפוקה זו.
 המציע יתמחר את התפוקה לפי שיקול דעתו ובכפוף למחיר המקסימום.

	32. 
	4.3.5.7
15.10.3.5.11
	51
76
	בסעיף התמחור בתפוקת חבילת הפיילוטים הטכנולוגיים (4.3.5.7) נקבע כי בסיס החישוב לרכיב הרישוי הוא "רישיון פעיל לחודש לתלמיד", לפי נוסחה של "רישיון לחודש למשתתף × 12 חודשים × 3,600 משתתפים בפיילוט אחד".
לעומת זאת, בסעיף 15.10.3.5.11 בהצעת המחיר הרכיב מנוסח כ"מחיר לאספקת רישיון אחד עבור הפיילוט", בלי ציון יחידת הזמן. גם הכמות שנקבעה בגיליון הצעת המחיר (36,000) אינה תואמת את הנוסחה שבתפוקה.
להבנתנו, מחיר המקסימום שנקבע (63 ₪) מתייחס לרישיון חודשי, בהתאם לבסיס החישוב שבתפוקה.
אילו התייחס המחיר לרישיון אחד לתלמיד לכל תקופת הפיילוט, שנמשכת עד 12 חודשים, היה מדובר ב - 5.25 ₪ לחודש לתלמיד. סכום כזה אינו סביר עבור רישוי כלים טכנולוגיים, לרבות כלים משולבי בינה מלאכותית.
לפי חישובנו, בהתאם לנוסחה שבתפוקה ולהיקף המוערך של 10 פיילוטים בשנה, הכמות הנכונה היא 432,000 רישיונות חודשיים (12 חודשים × 3,600 תלמידים × 10 פיילוטים).
לפיכך נבקש:
א. לתקן את נוסח סעיף 15.10.3.5.11 ל"מחיר חודשי לאספקת רישיון אחד לתלמיד עבור הפיילוט", בהתאם לבסיס החישוב שנקבע בתפוקה.
ב. לתקן בהתאם את הכמות בגיליון הצעת המחיר.
	המחוון יתוקן כך שהכמות שתילקח בחשבון תעמוד על 432,000.

	33. 
	חוברת ההצעה – סעיף 10
	14
	"שנות ניסיון בעשר השנים האחרונות בעבודה עם מטה משרד החינוך (בהפעלת מכרזים)"
הדרישה אינה בהלימה לתנאי הסף במסגרת נדרש מנהל הפרויקט ל"ניסיון מוכח של לפחות 5 שנים (בעשר השנים האחרונות) בעבודה על פרויקטים רחבי היקף עם המגזר הציבורי"
אנא תיקונכם את הטבלה.
	ראו חוברת הצעה מתוקנת.

	34. 
	חוברת הצעה – סעיף 11
	15
	הטבלה אינה בהלימה לתנאי הסף - על פי תנאי הסף ניתן להציג  תואר ראשון/שני /שלישי באחד או יותר מהתחומים הבאים: מדעי המחשב ו/או במדעי נתונים ו/או ההנדסה ו/או הנדסת תוכנה ו/או הנדסת מחשבים ו/או מערכות מידע ו/או סטטיסטיקה ומדעי המחשב ו/או ניהול ומדעי המחשב;
ואילו בטבלה צוין רק "תואר בתחום מדעי המחשב / נתונים / הנדסה"
אנא תיקונכם. 
	ראו חוברת הצעה מתוקנת.

	35. 
	חוברת הצעה – סעיף 12
	17
	הטבלה אינה בהלימה לתנאי הסף - על פי תנאי הסף ניתן להציג תואר שני/שלישי באחד או יותר מהתחומים הבאים: בחינוך M.ed ו/או טכנולוגיות למידה ו/או טכנולוגיה וחינוך ו/או למידה דיגיטלית ו/או מערכות מידע ולמידה ו/או מערכות לניהול למידה; 
ואילו בטבלה מצוין גם תואר ראשון בסוג ההשכלה (כאמור לעיל תואר ראשון אינו מופיע בתנאי הסף) ותואר בתחום חינוך / טכנולוגיות למידה בלבד. אנא תיקונכם בהתאם לתנאי הסף והאיכות.
	ראו חוברת הצעה מתוקנת.

	36. 
	חוברת הצעה – סעיף 13
	21
	הטבלה אינה בהלימה לתנאי הסף: 
1. בתנאי הסף נדרש תואר שני בחינוך M.ed ו/או טכנולוגיות למידה ו/או טכנולוגיה וחינוך ו/או למידה דיגיטלית ו/או מערכות מידע ולמידה ו/או מערכות לניהול למידה ואילו בטבלה מופיע בסוג השכלה תואר ראשון / שני / שלישי ובתחום חינוך / טכנולוגיות למידה. 
2. בטבלה נדרש להציג ניסיון ב- LLM (מודל שפה) ובמגזר הציבורי/חינוך אשר אינו נדרש בתנאי הסף או במחוון. אנא תיקונכם.
	ראו חוברת הצעה מתוקנת.

	37. 
	מחוון
	
	בגיליון "סיכום הצעות" מוקצים לרכיב "איכות מסמך תפיסת מו"פ" 10% מציון האיכות, וגם במחוון הוא מופיע. בגיליון "קריטריונים" הוא לא מופיע בכלל. אנא תיקונכם. 
	ראו אקסל מחוון מתוקן

	38. 
	מחוון
	
	בפרק "ניסיון המציע", מציע שאינו עומד במינימום נפסל, ואילו בפרק "צוות הפרויקט", מועמד שאינו עומד בדרישות הניסיון או ההשכלה שנקבעו בסעיפים 4.1.6.1–4.1.6.4 מקבל ציון 0 ברכיב הרלוונטי בלבד, וההצעה אינה נפסלת.
לדוגמה: מציע יכול להציג מנהל פרויקט בעל תואר ראשון בלבד ו-3 שנות ניסיון, במקום תואר שני ו-5 שנות ניסיון כנדרש. המועמד יקבל 0 בשני הרכיבים האלה, אבל משקלם נמוך, ולכן ציון הצוות עשוי להישאר מעל הסף וההצעה עשויה לזכות.
כיצד ייתכן שמציע יציג לתפקידי מפתח מועמדים שאינם עומדים בדרישות שהמכרז עצמו הגדיר לתפקיד, ועדיין יוכל לזכות? במתכונת הנוכחית הדרישות הופכות להמלצה בלבד. 
נודה להבהרתכם -  
1. מה מעמדן של דרישות הניסיון וההשכלה של כלל הצוות שנדרש להציג בהצעה: האם הן תנאי מחייב או רכיב ניקוד בלבד?
מה ההשלכה של הצגת מועמד שאינו עומד במלוא הדרישות לתפקידו?
	אין שינוי במסמכי המכרז. ככל ויוצע מועמד אשר אינו עומד בתנאי המכרז, הוא ינוקד בהתאם לאמור במחוון, בהתחשב בעובדה שנקבע סף איכות כולל גם להצעות וגם לסעיפי האיכות.
יובהר כי אי הצגת מועמד העומד בדרישות המכרז לא תפחית ממחוייבותו של המציע להפעיל במסגרת אספקת השירותים כוח אדם העומד במלוא הדרישות.

	39. 
	מחוון
	
	בפרק "ניסיון המציע – גוף פדגוגי", מופיע רכיב "שנות ניסיון בביצוע פעילות העומדת בדרישות סעיפים 2.6.5.1 ו-2.6.5.2". 
כפי שסעיף זה במחוון מנוסח כעת, נראה כי לכאורה נדרשת פעילות אחת העומדת בדרישות שני הסעיפים יחד. עוד נקבע ברכיב זה כי פחות מ- 3 שנים מביא לפסילת ההצעה.
למען הסר ספק, אנו מבינים שאין זו הכוונה. סעיפים 2.6.5.1 ו-2.6.5.2 הם שני תנאי סף נפרדים, כפי שנוסח מפורשות בכתב המכרז ובתנאיו המחייבים, ולא קיימת במסמכי המכרז דרישה שאותה פעילות תעמוד בשני תנאים נפרדים, שונים ומובחנים. 
להבנתנו, לא ייתכן שהצעה תיפסל במסגרת המחוון אשר נועד למדוד את איכות ההצעה בשל אי עמידה בדרישה שכלל אינה מופיעה בתנאי הסף.
לפיכך נבקש לפצל את הרכיב הקבוע במחוון לשני רכיבים נפרדים המודדים כל אחד את התוספת על הדרישה שנקבעה בכל אחד מתנאי הסף:
· שנות ניסיון בביצוע פעילות העומדת בדרישות סעיף 2.6.5.1: משקל 15%
· שנות ניסיון בביצוע פעילות העומדת בדרישות סעיף 2.6.5.2: משקל 15%
לחלופין, נבקשכם לקבוע כי הכוונה היא לשנות הניסיון בביצוע פעילות העומדת בדרישות סעיפים 2.6.5.1 או 2.6.5.2.
לחילופי חילופין, נבקש להבהיר את כוונתכם.
	הכוונה במרכיב זה היא לממוצע שנות הניסיון שנצברו בפרוייקטים העומדים בתנאי הסף שבסעיפים 2.6.5.1 ו-2.6.5.2. הצעה בה יוצגו פרוייקטים אשר ממוצע אורכם נמוך משלוש שנים, לא תוכל לעמוד בתנאי הסף במכרז. 

	40. 
	כללי
	כללי
	נודה לכם על מתן 7 ימי עבודה עד להגשה, מיום קבלת ההבהרות. 
	המועד האחרון להגשת הצעות נדחה ליום ליום 28.10.26, בשעה 11:00.

	41. 
	
	
	1- תקן ISO א- כמקובל במכרזי עבר של המשרד ומכרזים ממשלתיים בכלל נבקש לאשר הצגת תעודת ההסמכה לתקן ISO27001 עבור הזוכה בלבד בתוך 45 ימים ממועד הודעת הזכייה ולא כחלק ממסמכי ההצעה. שינוי זה יאפשר לגופים נוספים העומדים בכל תנאי הסף, ונמצאים בתהליך הסמכה, להגיש הצעותיהם. כך יורחב מעגל המציעים הפוטנציאלים והכל מבלי לפגוע בדרישות אבטחת המידע של המשרד. נבקש לדעת האם הגוף המוביל מחוייב בתקן או שני הגופים או אחד הגופים.
	סעיף 11.3 למכרז קובע תקופת היערכות לנושא זה.
כל הגופים יידרשו לעמוד בדרישות אבטחת המידע.

	42. 
	
	
	האם המשרד יאפשר זכייה במכרז המו"פ במקביל לזכייה במכרז ישראל ריאלית.
	המכרז לא מציין את מכרז ישראל ריאלית כיוצר מניעות והכל בהתאם להוראות מכרזים אלו.


                                                                                               	
	בכבוד רב,
אורנה מיטמיגר
מנהלת אגף רכש מכרזים והתקשרויות
